**ΝΕΟΤΕΡΗ ΛΟΓΟΤΕΧΝΙΑ –Η ΠΡΩΤΗ ΔΕΚΑΕΤΙΑ ΤΟΥ ΜΕΣΟΠΟΛΕΜΟΥ**

**1922 – 1930**

**Φύλλο Εργασίας**

**ΕΙΣΑΓΩΓΙΚΑ**

Την πρώτη αυτή περίοδο εμφανίζονται ποιητές που εκφράζουν με το έργο τους τη θλίψη, την απογοήτευση και τη μελαγχολία που χαρακτηρίζει την εποχή τους:Ρ.Φιλύρας, Κ.Ουράνης, Ν.Λαπαθιώτης κ.ά.

Ο αντιπροσωπευτικότερος της γενιάς αυτής Κ.Καρυωτάκης, ποιητής με ιδιαίτερο ταλέντο εξέφρασε όσο κανείς άλλος από τη γενιά του την εικόνα της παρακμής, της διάλυσης και του υπαρξιακού αδιεξόδου που βιώνει ο άνθρωπος, αυτή τη δύσκολη για την Ελλάδα εποχή. Η στάση του αντιηρωική εκφράζεται ως διαμαρτυρία, που φτάνει πολλές φορές τον σαρκασμό. Τη στάση αυτή στη Λογοτεχνία – τον «Καρυωτακισμό» - υιοθετούν και άλλοι ποιητές: Η Μαρία Πολυδούρη, ο Μ.Παπανικολάου, οΤ.Άγρας, ο Γ.Σκαρίμπας, ο Τ.Παπατσώνης κ.ά.[Βλ.Εισαγ.σχολ.βιβλίου].

**[Είμαστε κάτι…], Κ.Καρυωτάκη.**

Το ποίημα, **ως** **σονέτο,** ακολουθεί μορφικά τις αρχές της παραδοσιακής ποίησης.Βέβαια η χαλάρωση του στίχου σε κάποια σημεία εξυπηρετεί ώστε να εκφράσει ο ποιητής **όλα τα συναισθήματα της διάλυσης, του ψυχικού πόνου, της θλίψης και της απογοήτευσης** που διακατέχουν την ψυχή του. Στους στίχους του **κυριαρχούν η υπαρξιακή αγωνία και η έλλειψη ελπίδας.**

**ΕΡΓΑΣΙΑ [ η-τάξη]**

**1**.Ο ποιητής χρησιμοποιεί το α΄πληθ. πρόσωπο.Ποιά φράση επαναλαμβάνεται και σε ποιους απευθύνεται;

**2**.Ποιές εικόνες κυριαρχούν στις τρεις πρώτες στροφές και με ποιες φράσεις ο ποιητής εκφράζει την ανάλογη ψυχική διάθεση και εσωτερική κατάσταση;

**3**.Τί υπαινίσσεται ο Κ.Καρυωτάκης με τη φράση «Μας διώχνουνε τα πράγματα»…;

[ Βλ.σχετ.ερωτήσεις σχολ.βιβλίου].